బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాల్ ట్యాంపరింగ్: వాకీ టాకీలో కోచ్ ఏం మాట్లాడాడంటే?
బాల్ ట్యాంపరింగ్ సమయంలో బాన్‌క్రాఫ్ట్‌ను స్క్రీన్ మీద చూసి వెంటనే.. కోచ్ డారెన్ లీమన్ వాకీటాకీలో సబ్‌స్టిట్యూట్ ఫీల్డర్‌‌ను అతడి దగ్గరకు పంపాడు. అప్పుడు తనేం ఏం మాట్లాడాడో కోచ్ వివరించాడు.
Samayam Telugu | Updated:
Mar 28, 2018, 07:47PM IST
బాల్ ట్యాంపరింగ్: వాకీ టాకీలో కోచ్ ఏం మాట్లాడాడంటే?
బాల్ ట్యాంపరింగ్ వివాదం క్రికెట్ ఆస్ట్రేలియాను ఓ కుదుపు కుదిపేసింది. ఇటీవలి కాలంలో ఎన్నడూ లేని రీతిలో ఆ జట్టు తీవ్ర సంక్షోభాన్ని ఎదుర్కొంది. ఈ వ్యవహరంతో సంబంధం ఉన్న ముగ్గురు ఆటగాళ్లపై ఆస్ట్రేలియా క్రికెట్ బోర్డ్ వేటు వేసింది. కోచ్ డారెన్ లీమన్‌ను పదవి నుంచి తప్పిస్తారనే వార్తలు కూడా వెలువడ్డాయి. కానీ ఊహించని రీతిలో ఆయనకు క్లీన్ చిట్ లభించింది. లీమన్‌కు ట్యాంపరింగ్ గురించి ముందుగా తెలియదని క్రికెట్ ఆస్ట్రేలియా సీఈవో జేమ్స్ సదర్‌ల్యాండ్ చెప్పడంతో చాలా మంది ఆశ్చర్యం వ్యక్తం చేశారు.
లీమన్‌కు ట్యాంపరింగ్ వ్యవహారంతో ఏ సంబంధం లేకపోతే... స్క్రీన్ మీద బాన్‌క్రాఫ్ట్ బంతిని రుద్దుతూ ప్రత్యక్షం కాగానే సబ్‌స్టిట్యూట్ ఆటగాడైన హ్యాండ్స్‌కాంబ్‌ను ఎందుకు అక్కడికి పంపాడు. హ్యాండ్స్‌కాంబ్‌తో వాకీ టాకీలో ఏం మాట్లాడాడు అనే ప్రశ్నలు లేవనెత్తారు.
అక్కడ అసలేం జరుగుతుందో వెళ్లి చూడమని వాకీ టాకీలో హ్యాండ్స్‌కాంబ్‌తో మాట్లాడానని లీమన్ దీనికి క్రికెట్ ఆస్ట్రేలియాకు చెప్పాడు. తర్వాతి బ్రేక్ సమయంలో ఆటగాళ్లందర్నీ గదిలోకి పిలిచి ఏం జరిగిందో తెలుసుకోవడానికి ప్రయత్నించానని ఆయన చెప్పాడట. కోచ్ వివరణతో సంతృప్తి చెందిన క్రికెట్ ఆస్ట్రేలియా క్లీన్ చిట్ ఇచ్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.